Tiener vermis ná hy in see verdwyn | Maroela Media
Tiener vermis ná hy in see verdwyn
'n Soektog is van stapel gestuur na 'n tienerseun, wat Sondag in die see aan die Suidkus vermis geraak het, toe hy saam met sy broer en vriende gaan swem het.
Antoinette le Roux, stasiebevelvoerder van die nasionale seereddingsinstituut (NSRI) in Shelly Beach, het gesê hul bemanning is om 13:44 na Turtonstrand in Hibberdene ontbied ná gerugte van 'n moontlike verdrinking.
"Hulle het langs die kus en in die see gesoek na 'n plaaslike seun, vermoedelik 14 jaar oud, wat tussen die golwe weggeraak het, terwyl hy saam met vriende geswem het," het Le Roux gesê.
Ten spyte van 'n uitgebreide soektog, is geen teken van die seun teen Sondagaand gevind nie. Die polisie se soek-en-reddings-eenheid sit die soektog voort.
Le Roux het gesê die polisie traumaberaders was op die toneel en het die seun se broer bygestaan.
Hibberdene KwaZulu-Natal NSRI verdrinkings
Dit is so hartseer !!!
Hoop hy word gevind, sterkte aan die familie.
begin wonder of die "wegraping" nie deur verdrinkings gebeur……… soveel mense verdrink
Ja nee, hoeveel het nie nou al verdrink nie, ek verstaan nie hierdie konsep nie, was die ouers ook daar of nie , is daar nie lewensredders op die strand nie….. EK VRA MAAR NET…..
STERKTE AL BETROKKENES. See ….geen speelmaat..ouers en volwassenes MOET kinders GOED INLIG want jy bly verantwoordelik. Al is dit soms moeilik ..eerder baasspeel.. Liewer 'n ONGEWILDE as bejammerde verantwoordelike.
Waarheid en Marga, ek stem saam met julle en ek gee nie 'n duiwel om wat ander se nie…. jou bly jou verantwoordelikheid en klaar, ongeag wat die ouderdom is, ja en laat ek vir julle se, verloor eers 'n kind dan praat ons, ek het as ma nooit my kinders uit my oog laat gaan nie…. ek is nie perfek nie, maar God het hulle vir jou geleen en daarom moet jy na hulle omsien totdat die Here hulle kom haal ….jy het mos die Doop belofte afgele…… Waar was daardie kinders se ouers……… as ek so lees die… Lees meer »